મેગાસ્ટાર અમિતાભ બચ્ચન સહકલાકારો અને દોસ્તોને માટે ઘણીવાર કેમિયો કરવાની હા પાડી દે છે. એવાજ એક કેમિયોમાં એમને નોબેલ પ્રાઇઝ વિનર કવિવર રવીન્દ્રનાથ ઠાકુર જેવો ગેટપ અપાયો હોવાનું જાણવા મળ્યું હતું. સાઉથના સુપર સ્ટાર ચિરંજીવીની આ ફિલ્મનું નામ છે સિયેરા નરસિંહા રૈડ્ડી. ખુદ અમિતાભ બચ્ચને સોશ્યલ મિડિયા પર પોતાનો લૂક રિલિઝ કરતાં લખ્યું, આંધ્ર પ્રદેશના સુપર સ્ટાર અને તેલુગુ ફિલ્મોના આઇકન દોસ્ત ચિરંજીવીની એક ફિલ્મ કરી રહ્યો છું, એમાં મારો ગેટપ આવો હશે…. આ ફિલ્મ મેગાબજેટ હોવાનું કહેવાય છે અને હૈદરાબાદમા એના શૂટિંગનો આરંભ થઇ ચૂક્યો હોવાની માહિતી પણ મળી હતી. હાલ આ ફિલ્મનું હૈદરાબાદમાં છેલ્લું શૂટિંગ ચાલી રહ્યું છે. ત્યારબાદ આ યુનિટ ચીન જશે અને આ ફિલ્મ માટે હોલિવૂડના નહીં પણ સાઉથ આફ્રિકાના સ્ટંટ માસ્ટર્સ લાવવામાં આવ્યા હતા. જો કે ફિલ્મની કથા કે પોતાના રોલ વિશે અમિતાભ બચ્ચને મૌન સેવ્યું હતું. એમણે ફક્ત એટલું જણાવ્યું હતું કે પોતે દેાસ્તની ફિલ્મમાં કેમિયો કરી રહ્યા હતા